****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

 **L Ē M U M S**

Daugavpilī

2021.gada 14.oktobrī  **Nr.645**

 (prot. Nr.41, 8.§)

**Par finansiālā atbalsta sniegšanu centralizēto ūdenssaimniecības tīklu būvniecības ieceres dokumentācijas izstrādei un līdzekļu piešķiršanu no pamatbudžeta**

**programmas „Izdevumi neparedzētiem gadījumiem”**

Pamatojoties uz likuma “Par pašvaldībām” 14.panta pirmās daļas 1.punktu, 21.panta pirmās daļas 2.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, likuma „Par pašvaldību budžetiem” 30.pantu, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 48. un 51.punktu, ņemot vērā iedzīvotāju lūgumus, ar mērķi nodrošināt sabiedrisko pakalpojumu sniegšanu vismaz 57 iedzīvotajiem, saskaņā ar SIA “Daugavpils ūdens” veiktās slēgtās sarūnu procedūras “Ūdenssaimniecības tīklu projektēšanas un autoruzraudzības pakalpojumi”, identifikācijas numurs DŪSP-2021/17, rezultātiem, par būvniecības ieceres dokumentācijas izstrādi objektiem “Centralizēto kanalizācijas tīklu būvniecība Kauņas ielā posmā no Miera ielas līdz Kauņas ielai 52, Daugavpilī”, “Centralizēto kanalizācijas tīklu un ūdensvada pievadu būvniecība Siguldas ielā posmā no Grodņas ielas līdz Siguldas ielai 51, Daugavpilī”, “Centralizēto kanalizācijas tīklu būvniecība Jelgavas ielā posmā no Valmieras ielas līdz Arodu ielai, Daugavpilī”, “Centralizēto kanalizācijas tīklu būvniecība Bauskas ielā posmā no Tukuma ielas līdz Bauskas ielai 84, Daugavpilī” un autoruzraudzības veikšanu objektos (turpmāk – projekts), ievērojot projekta atbilstību Rīcības un Investīciju plānam 2014.-2020.gadam, kas apstiprināts ar Daugavpils pilsētas domes 2021.gada 11.februāra lēmumu Nr.57 “Par Daugavpils pilsētas attīstības programmas “Mana pils – Daugavpils” 2014.-2020.gadam Rīcības un Investīciju plānu aktualizāciju”, ņemot vērā Daugavpils domes Pilsētas saimniecības un attīstības komitējas 2021.gada 7.oktobra sēdes atzinumu, Daugavpils domes Finanšu komitejas 2021.gada 7.oktobra sēdes atzinumu, atklāti balsojot: PAR – 12 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, I.Prelatovs, V.Sporāne-Hudojana, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt sabiedrības ar ierobežotu atbildību „Daugavpils ūdens” projektu un piešķirt projekta realizācijai 10 946.00 EUR (desmit tūkstoši deviņi simti četrdesmit seši eiro) no Daugavpils pilsētas pašvaldības pamatbudžeta programmas „Izdevumi neparedzētiem gadījumiem”.

2. Projekta finansēšanai veikt ieguldījumu sabiedrības ar ierobežotu atbildību „Daugavpils ūdens” (reģistrācijas Nr.41503002432, juridiskā adrese Ūdensvada iela 3, Daugavpils, LV – 5401) pamatkapitālā 2021.gadā.

3. Uzdot sabiedrībai ar ierobežotu atbildību „Daugavpils ūdens” iesniegt dalībnieku sapulcei pamatkapitāla palielināšanas noteikumus un statūtu grozījumus.

4. Apstiprināt Daugavpils pilsētas pašvaldības pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumus 2021.gadam, saskaņā ar pielikumu.

5. Lēmuma izpildi kontrolē Daugavpils pašvaldības izpilddirektore Sabīne Šņepste.

Pielikumā: Daugavpils pilsētas pašvaldības pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2021.gadam.

Domes priekšsēdētājs *(personiskais paraksts)* A.Elksniņš